স্বল্প খরচে অধিক লাভ ও রোগবালাই প্রতিরোধী জাতগুলো খামারিরা বাণিজ্যিকভাবে চাষাবাদের আওতায় আনতে পারলে ডিম ও মাংসের চাহিদা পূরণে বড় ধরনের ভূমিকা রাখা সম্ভব হবে বলে জানান বিএলআরআইয়ের মহাপরিচালক ও সংশ্লিষ্ট গবেষক ড. মো. নজরুল ইসলাম খান। তিনি বলেন, স্থানীয় পরিবেশ উপযোগী করে পোলট্রিশিল্পকে টিকিয়ে রাখতে হলে দেশী জাতের উন্নয়নের কোনো বিকল্প নেই। মাঠপর্যায়ের অভিজ্ঞতার পর দেশের সব খামারিদের কাছে এসব জাতের মুরগি দ্রুত পৌঁছে দেয়া হবে।